Καταχώρηση domain name (όνομα χώρου) με κατάληξη .gr ή .ελ

"Bάζουμε τελεία και .ελληνικά"





Με αφετηρία τη 10η Ιουλίου 2018 και ώρα 11:00 ξεκινάει η λειτουργία του Μητρώου Ονομάτων Χώρου (domain names) με κατάληξη .ελ

Για το τρίμηνο, 10 Ιουλίου - 10 Οκτωβρίου 2018, οι κάτοχοι ήδη εκχωρημένων domain names .gr θα μπορούν με προτεραιότητα να καταχωρήσουν το ίδιο ή ομόγραφο domain name με κατάληξη .ελ. Εάν ωστόσο, το ζητούμενο domain name με κατάληξη .ελ δεν είναι ίδιο ή ομόγραφο με κάποιο ήδη εκχωρημένο domain name .gr, θα μπορεί να εκχωρηθεί σε κάθε ενδιαφερόμενο από την πρώτη μέρα λειτουργίας του Μητρώου.

Από τις 10 Οκτωβρίου 2018 και ώρα 11:00, όλα τα μη δεσμευμένα domain names με κατάληξη .ελ θα είναι διαθέσιμα προς εκχώρηση σε κάθε ενδιαφερόμενο, σύμφωνα με τα προβλεπόμενα στον Κανονισμό της ΕΕΤΤ και χωρίς ειδικούς περιορισμούς.

